### | | | | --- | --- | | | | | --- | | **Teknik- og Miljøudvalget** 9. juni 2016 Sagsnr. 710-2016-61 Dok.nr. 710-2016-206320 Sagsbehandler DPSVE | | 59.                 Budget 2017-20 - Fagudvalgenes drøftelse af forslag til budgettet - Åbent

###

|  |  |
| --- | --- |
| Tidl. politisk behandling | BY, 26.01.16, pkt. 7 |
| Forventet sagsgang | TM-U |
| Lovgrundlag |  |

###

**SAGENS INDHOLD**

Byrådet godkendte 26. januar 2016 budgetprocessen for
Budget 2017-20.

I den forbindelse blev det besluttet, at administrationen
skal udarbejde forslag til reduktioner på 2 % af serviceudgifterne og forslag
til udvidelser på en halv procent af serviceudgifterne. Herudover skal
administrationen udarbejde forslag til anlægsprojekter.

På udvalgsmøderne i juni måned skal fagudvalgene og
Økonomiudvalget drøfte oversigter over de foreløbige forslag til budgettet.
Formålet med udvalgenes behandling er at kvalificere administrationens videre
arbejde med udarbejdelse af forslagene. Materiale sendes direkte til
udvalgsmedlemmerne.

På udvalgsmøderne i april måned 2016 drøftede fagudvalgene
forslag til reduktionsområder, der skal undersøges og vurderes nærmere.
Forslagene fremgår af vedlagte notat. I forlængelse af drøftelserne på
udvalgsmøderne har de politiske grupper indtil 3. maj 2016 haft mulighed for at
indsende forslag til budgettet. Der er ikke indkommet forslag til områder, der
skal undersøges.

**VURDERING**

Administrationen udarbejder
forslag til reduktioner på 2 % af serviceudgifterne svarende til 36,4 mio. kr.
og forslag til udvidelser på en halv procent svarende til 9,1 mio. kr.

Forslagene til reduktioner og
udvidelser er fordelt på fagudvalgene i forhold til udvalgenes andel af
serviceudgifterne. Der udarbejdes forslag til reduktioner og udvidelser
svarende til følgende beløb:

|  |  |  |
| --- | --- | --- |
| **Forslag til budget 2017-20 (i 1.000 kr.)** | **Reduktioner** | **Udvidelser** |
| Økonomiudvalget | 5.896 | 1.475 |
| Teknik- og Miljøudvalget | 3.027 | 756 |
| Børne- og Skoleudvalget | 15.589 | 3.897 |
| Social- og Sundhedsudvalget | 10.687 | 2.672 |
| Arbejdsmarkedsudvalget | 203 | 51 |
| Kultur- og Fritidsudvalget | 1.027 | 257 |
| **I alt** | **36.429** | **9.108** |

Administrationen udarbejder
ligeledes forslag til anlægsprojekter i budget 2017-20. Det bemærkes i den
sammenhæng, at økonomiaftalen mellem Regeringen og KL forventes at indeholde en
anlægsramme for kommunerne under ét, der er lavere end anlægsniveauet i aftalen
vedr. 2016.

Administrationen fremsender 5. august 2016 administrationens
prioriteringskatalog til Byrådet til brug for Byrådets budgetseminar 25. og 26.
august 2016.

**ØKONOMI**

De økonomiske konsekvenser
afhænger af Byrådets vedtagelse af budgettet.

**INDDRAGELSE**

Institutioner, foreninger, MED-udvalg mv. har haft mulighed
for at stille forslag til budgettet indtil 21. april 2016.

Byrådets budgetforslag sendes i høring 7. september 2016.
Fristen for høringssvar til budgettet er 19. september 2016.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At oversigterne over administrationens
foreløbige forslag til budgetblokke inden for udvalgets område drøftes.

**BESLUTNING**

**Bilag**

|  |  |
| --- | --- |
| Budget 2017-20 - Opsamling på forslag fra fagudvalg og politiske grupper | 710-2016-159848 |